CELEX: 32004R1926
Language: lv
Date: 2004-11-03 00:00:00
Title: Komisijas Regula (EK) Nr. 1926/2004 (2004. gada 3. novembris), ar kuru kuģiem, kas peld ar Francijas karogu, aizliedz zvejot jūrasmēles

5.11.2004   
            
            
               LV
            
            
               Eiropas Savienības Oficiālais Vēstnesis
            
            
               L 331/19
            
         
      KOMISIJAS REGULA (EK) Nr. 1926/2004
   (2004. gada 3. novembris),
   ar kuru kuģiem, kas peld ar Francijas karogu, aizliedz zvejot jūrasmēles
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
   tā kā:
   
               (1)
            
            
               Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz jūrasmēļu nozvejas kvotas 2004. gadam (2).
            
         
               (2)
            
            
               Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
            
         
               (3)
            
            
               Saskaņā ar Komisijai paziņoto informāciju ICES VII f, g un VII h, j, k zonas ūdeņos jūrasmēļu nozveja, ko veic kuģi, kas peld ar Francijas karogu vai ir reģistrēti Francijā, ir sasniegusi 2004. gadam piešķirto kvotu apjomu. Francija ir aizliegusi zvejot no šiem krājumiem no 2004. gada 11. septembra. Ar šo regulu jānosaka minētais datums,
            
         IR PIEŅĒMUSI ŠO REGULU.
   1. pants
   Uzskata, ka ICES VII f, g, h, j un k zonas ūdeņos jūrasmēļu nozveja, ko veic kuģi, kas peld ar Francijas karogu vai ir reģistrēti Francijā, ir izsmēlusi 2004. gadā Francijai piešķirto kvotu apjomu.
   Kuģiem, kas peld ar Francijas karogu vai ir reģistrēti Francijā, aizliegts zvejot jūrasmēles ICES VII f, g, h, j un k zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, aizliegts turēt uz kuģa klāja, pārkraut un izkraut krastā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2004. gada 11. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 3. novembrī
      
         
            Komisijas vārdā —
         
         
            Zivsaimniecības ģenerāldirektors
         
         Jörgen HOLMQUIST
         
      
   
   
      (1)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1954/2003 (OV L 289, 7.11.2003., 1. lpp.).
   
      (2)  OV L 344, 31.12.2003., 1. lpp. Regulā jaunākie grozījumi izdarīti ar Regulu (EK) Nr. 1811/2004 (OV L 319, 20.10.2004., 1. lpp.).